
AUCTOR. 


L accrois semen t  du  sy sterne  sereux  est  toujours  pro- 
portionne  ci  celui  des  organes  quii  recoit.  Id  ara  - 
e  h  no  i  de  est  plus  large  d  proportion  }  quelle  ne  le  sera 
chez  l  adulte  ;  elle  semble  meme  y  comme  le  cerve  au  y 
deveni r  alors  le  siege  d!un  travail  nutritif  plus  actif  : 
ciussi  les  maladies  y  sont  elles  plus  frequen  tes .  L’au- 
gmentation  d’ exlialation  y  est  plus  commune  que  dans 
toutes  les  auires  poches  sereuses  :  de  la  les  hydroce - 
phales. 


Bichat  ,  anatomie  generale. 


DE 


HYDROCEPIIALO  ACUTO  PRIMARIO. 


s-  i. 


liic  morbus  ,  qui  a  vocabulis  graecis  vSwp  (  aqua  )  et  (  caput  ) 

nomen  suum  sumit  ,  et  latino  sermone  hydrops  capitis  numcupatur  ,  defi¬ 
niri  potest  :  Colluviei  serosae  intra  calvariae  cavum  congestio  ,  nata  ex  prae¬ 
via  membranae  araclinoideae  ,  de  naturi  su4  seri  exhalationem  molientis  , 
inflammatione  primaria  nec  non  ideopathica  ,  quae  vix  superabili  saevitu!  et 
in  initio  fere  unice  domanda  per  pueros  potissimum  grassatur. 

Nemini  ,  membranam  arachnoideam  seri  exhalationem  moliri  ,  mirum  vi¬ 
debitur  ,  modo  ,  eam  inclassem  membranarum  serosarum  referendam  esse  5 
noverit  3  quod  immortalis  Bichatus  (i)  experimentis  et  ratiociniis  non  ultra 
stabiliendis  luce  clarius  demonstravit. 

Prius  quam  hydrocepliali  acuti  primarii  ulteriori  descriptioni  ,  cujus  intra 
limites  ,  pro  more  solito  et  lauream  doctoralem  obtinendi  gratia  ,  aliquid 
de  re  medici  descripturus  ,  prae  paginarum  numero  teneor  ?  vaccem  ,  pauca 
de  divisionibus  ab  auctoribus  stabilitis  praefari  5  a  scopo  alienum  non  esse 
etiam  atque  etiam  mecum  reputavi 


( i )  Biehat ,  anatomie  generale  et  descriptive. 


DIVISIONES. 


§.  II. 

Si  veterum  auctorum  scripta  ,  de  hoc  morbo  ,  quem  describere  nobis  in 
animo  est  ,  agentia  ,  studiose  pervolvamus  ,  merito  mirabimur  ,  eos  praeci¬ 
pue  et  fere  unice  de  hydrocephalo  externo  ,  quem  duplici  modo  distinxere  , 
prout  serum  inter  cutem  et  pericranium  vel  pericranium  inter  et  calvariam 
effusum  5  colligebatur  ,  occupatos  fuisse  ,  minime  vel  parum  sollicitos  de 
bydrocepbalo  interno  ,  quem  quoque  duplici  ratione  contingere  aiebant  , 
nimirum  :  ut  ut  serum  vel  inter  calvariam  et  cerebri  membranas  vel  inter 
bas  et  cerebrum  accumulabatur  \  sed  ex  eo  die  ,  quo  morbi  sedem  in  ca¬ 
daveribus  quaerere  naturae  scrutatoribus  concessum  fuit  ,  compertum  habe¬ 
mus  ,  serum  vel  inter  duplicaturas  membranarum  cerebri  ,  vel  inter  hujus 
plicas  ,  vel  in  ipsis  ventriculis  seorsim  ?  vel  conjunctim  quoque  colligi 
posse,  quod  posterius  omnium  frequentissimum  observatum  fuit,  (i). 

Plurimis,  ne  dicam  omnibus,  hujus  morbi  divisio  in  hydropem  ventricu¬ 
lorum  cerebri  ,  et  in  hydrocephalum  proprie  dictum  ,  arrisit  ,  pro  priori 
specie  hydrocephalum  acutum  habuere  ,  pro  posteriori  hydrocephalum  chro¬ 
nicum  j  ut  demonstrem  quantopere  hcec  distinctio  claudicet  ,  sufficiet  hic 
annotasse  ,  eam  in  hoc  peccare  ,  quod  bydrocepbalo  acuto  ,  ventriculos  ce¬ 
rebri  tantummodo  pro  sede  assignat  ,  licet  per  autopsiam  cadaverum  ,  hoc 
morbo  enecatorum  ,  colluviem  serosam  non  minus  quandoque  per  totam 
cerebri  substantiam  esse  diffusam  ,  quam  in  ejus  ventriculis  collectam ,  edo¬ 
ceamur  et  ex  anatomia  (2)  constet  ,  membranam  arachnoideam  ,  serum  il¬ 
lud  perspirantem  ,  non  solum  ventriculos  sed  et  omne  omnino  cerebrum 
sacci  inaperti  adinstar  vestire  ,  imo  per  prorogationem  alteram  ad  partem 
usque  inferiorem  canalis  vertebralis  descendere. 

His  itaque  praemissis  ,  et  mente  complectens  ,  quantopere  hic  morbus 
discrepet ,  ut  ut  forma  acuta  vel  chronica  ,  primaria  vel  secundaria  incedit  . 


fi)  Petit,  fn  mein.  de  l’ae.  des  sc.  de  Paris  1718  pag.  80» 
(2)  Bichat ,  anatomie  descriptive* 


quatuor  species,  praeeunte  celeberr.  Itard  ,  (i)  hisce  caracteribus  innixas 
admitto  ,  videlicet  hydrocephalum  acutum  primarium  ,  hydrocephalum  acu¬ 
tum  secundarium  seu  symptomaticum  ,  bydrocepbalum  chronicum  prima¬ 
rium  et  denique  bydrocepbalum  chronicum  secundarium. 

Nunc  brevi  et  concinne  ,  quid  per  tres  alias  species  sit  intelligendum  , 
bic  enarrare  absque  re  non  esse  arbitror. 

Pro  secunda  specie  ,  quae  sub  nomine  bydrocepbali  acuti  secundarii  ve¬ 
nit  ,  habeo  ,  quum  membranae  araclinoideae  inflammationem  ,  qua  colluvies 
serosa  intra  cranii  cavum  determinatur  ,  morbus  acutus  primarius  praegres¬ 
sus  fuerit  vel  adime  concomitetur. 

An  hydrocephalus  acutus  secundarius  encephalitidis  primariae  aut  febrium 
ataxicarum  vel  adynamicarum  effectus  habendus  est  vel  an  praedicta?  febres 
inflammationi  membranam  mucosam  ventriculi  nec  non  intestinorum,  obsi¬ 
denti  ,  et  istinc  metastatice  ,  si  veterum  loquendi  formula  uti  liceat  ,  ad 
cerebrum  dilatae  ,  potius  ortum  non  debent  ?  quin  bydrocepbalus  acutus  se¬ 
cundarius  encephalitidis  primariae  effectus  quandoque  habendus  sit  ,  et  in¬ 
flammatio  .  membranam  mucosam  ventriculi  atque  intestinorum  aliave  vis¬ 
cera  obsidens  ,  ad  cerebrum  ejusque  membranam  araclinoideam  deferri  ,  et 
proinde  bydrocepbalum  acutum  secundarium  producere  possit  non  dubito  3 
sed  Phlegmasiam  membranae  mucosae  ventriculi  nec  non  intestinorum  ,  ut 
jam  memoratarum  febrium  productorem  esse  respiciendam  ,  affirmare  ausus 
non  sum  ,  mecum  etiam  atque  etiam  in  animo  considerans ,  meum  nondum 
esse  ,  de  tantis  inter  eximios  auctores  controversiis  judicium  ferre. 

Tertia  species  ,  cui  nomen  bydrocepbali  chronici  primarii  inditum  est  , 
dicitur  illa  ,  quae  ex  atonia  tum  locali  tum  generali  systematis  lymphatici 
nata  ,  lentis  adeo  passibus  progreditur  ,  ut  serum  quatuor ,  quinque  imo 
novem  libras  aequans  ,  intra  calvariam  omnino  distensam  ,  collectum  non 
raro  invenerint  funerum  lustratores  3  attamen  in  genere  bic  annotandum 
est  ,  cranium  liaud  semper  in  tantam  excrescere  molem  ,  sed  saepe  saepius  , 
naturales  non  excedere  limites  3  tunc  parti  cranii  externae  ,  occipiti  vel  co- 


Bictionnairc  des  Sciences  medicales. 


lumnse  vertebrali  saepe  accolit  tumor  fluctuans  ,  doloris  nec  non  coloris  ex¬ 
pers  ,  translucidus  ,  quem  spinam  bifidam  vocarunt  auctores  :  Praeterea  hy- 
drocephalus  clironicus  primarius  ,  auctorum  quidem  sententia ,.  nonnumquam 
caracterem  criticum  prae  se  fert ,  et  prompte  hydrocephalo  acuto  primario 
succedit. 

Quarta  species  ,  nomine  hydro cepbali  chronici  secundarii  insignita  ,  dici¬ 
tur  illa  seri  intra  cranii  cavum  congestio  ,  quae  non  solum  vitiis  organicis 
encephali  ,  sed  etiam  illis  systematis  circulatorii  nec  non  respiratorii  ortum 
debet  ;  inter  priora  enumerari  possunt :  squirri  ,  tubercula  aliaeque  morbidae 
affectiones  in  cerebello  ,  glanduM  pituitaria  et  plexu  choroideo  obvia  ;  inter 
posteriora  referuntur  cordis  Polypi ,  magnorum  vasorum  anevrismata  ,  alia¬ 
que  id  genus. 

Classificatio  n osogrci phica. 

g.  III. 

Circa  hoc  hujus  morbi  punctum  ,  haud  raro  inter  auctores  lis  mota  fuit , 
quibusdam  ,  imprimis  illustr.  J.  Frankio  (i),  encephalitidis  primariae  aut  fe¬ 
brium  affinium  effectus  visus  est;  ab  aliis  in  morborum  chronicorum  clas¬ 
sem  ,  ideoque  recte  inter  hydropes  enumerandus,  refertur;  Cullenus  (2)', 
ad  apoplexiae  speciem  rejiciendum  putavit;  sed  illum  jure  in  acutorum  seriem 
morborum  referri,  posse,  arbitror,  utpote  qui  ,  brevi  cum  vitae  pericula  t 
cursum  absolvat  ,  ejusque  exordium  omnibus  pyrexiae  indiciis  stipetur 

Causa;  remotce. 

g.  IV. 

Causae  remotae  in  praedisponentes  et  determinantes  discerni  possunt. 

Quae  ad  priores  rejiciendae  veniunt,  sunt:  aetas  infantilis  ,  praecipue  illa, 
quae  secundum  inter  et  decimum  jacet  annum;  quamvis,  adolescentes  ex  lioc 


(1)  J.  Frank  ,  praxis  mecl.  univers.  prsecept.  part.  2  vol.  1  pag.  279. 

(2)  Cullen  ?  elemens  de  medecine  pratiqne  vol.  2  pag.  3o8» 


morbo  interdum  e  medio  latos  fuisse ,  quin  etiam  aetate  provectiores  ,  auc¬ 
tores  scriptis  prodeunt  :  inter  infantes  ,  hac  in  vitee  epocha  positos  ,  omnium 
maxime  huic  morbo  favent  ,  robusti  ,  quibus  narium  hemorrhagiee  atque 
convulsiones  sunt  familiares  ,  quique  ingenio  judicioque  excellunt y  denique 
illi  ,  quorum  fratres  sororesve  hoc  morbo  correpti ,  fatis  concessere  ;  omnium 
minime  vero  hujus  morbi  germen  in  corpore  alunt,  qui  lymphatico,  excep¬ 
tis  scrophulosa  labe  inquinatis  ,  temperamento  gaudent. 

In  numerum  causarum  ,  hunc  morbum  determinantium  ,  referimus ,  quae¬ 
cumque  sanguinis  influxum  in  vasa  membranae  araclinoideae  augere  valent , 
et  eatenus  ejus  phlegmasiam  producere  ,  huc  pertinent  :  lapsus  ,  contusio  , 
ictus  in  caput  ;  animi  pa themata  ,  ut  terrores  subitanei;  actio  aeris  frigidi  su¬ 
dante  corpore  excepti;  eruptiones  cutaneae,  imprimis  capitis,  retrocessae; 
abusus  narcoticorum  ;  dentitio  difficilis ,  evacuationum  habitualium  suppres¬ 
sio  ,  quales  sunt:  narium  hemorrhagiee ,  humores  a  crusta  lactea  suppeditati., 
et  denique  annuae  constitutionis  influxus. 

Causa  proxima. 

§•  v. 

Auctores  de  hydrocephali  acuti  causa  proxima  scribentes ,  imaginationi  suae 
fraena  laxarunt  ,  quantopere  in  hoc  hujus  morbi  puncto  hallucinati  fuerint, 
luce  clarius  constabit,  si  unam  unius  auctoris  hac  de  re  opinionem  in  album 
retulerimus  ,  Burserii  nimirum  :  (i)  auctor  etenim  iste  hujus  morbi  causam 
proximam  in  aquei  humoris ,  lente  effusi ,  congestione  3  sensim  sensimque 
facta  consistere  palam  professus  est. 

Causam  proximam  hydrocephali  acuti  primarii,  in  membranae  arachnoideae 
vivida  irritatione,  statui  inflammatorio  proximi  consistere,  Duce  celeberr. 
jtard  (i)  ,  statuimus,  qua  tanta  seri  exhalatio  determinatur,  quantam  resu¬ 
mere  vasorum  absorbentium  oscula  nequeunt. 


(1)  Burserius  ,  vol.  3  pag.  36. 

(2)  Dictionnaire  des  Sciences  medicales . 

DESCRIPTIO. 

s-  VI- 

Quum  ne  unum  quidem  in  lioc  morbo  exstet  symptoma  ,  de  quo  magis 
auctorum  dissociant  animi  ,  quam  de  pulsu  ,  hujus  morbi  in  tria  stadia  dis¬ 
tinctio  ,  ex  diverso  pulsus  statu  a  Wbyttio  petita  ,  sanis  deficit  probis  3  atta¬ 
men  haud  inutile  fore  arbitramur  ,  quo  demum  ordine  ut  plurimum  in  hy- 
drocephalo  acuto  primario  ,  symptomata  sibi  succedant  ,  ad  amussim  bic  ex¬ 
ponere  ,  quem  in  finem  morbum  hunc  in  duo  stadia ,  caracteribus  in  dubium 
minime  vocandis  innixa  ,  dividere  nobis  placuit. 

Hujus  aegritudinis  symptomata  ,  tertium  stadium  Wliyttii  aliorumque  auc¬ 
torum  constituentia  ,  ab  illis,  in  secundo  stadio  occurrentibus,  non  nisi 
iritensitate  differunt,  et  quum  eidem  causae,  symptomata  secundi  stadii  pro¬ 
ducenti  ,  et  pedetentim  invalescenti  ,  debeantur ,  ideo  ut  mortis  adstantis 
signa  potius  habenda  sunt. 

Symptomata  primi  stadii. 

§•  vn. 

Primum  hujus  morbi  stadium  bis  septem  circiter  diebus  ut  plurimum  ab¬ 
solvitur  ,  attamen ,  temporis  intervallum  ,  quo  illud  saeviat  ,  admodum  incer¬ 
tum  esse,  ne  vel  unus  inficias  it;  a  capitis  dolore  atroci,  pertinaci,  regionem 
praecipue  superciliarem  vel  verticem  lancinante  ,  luminis  adventu  a! que  stre¬ 
pitu  exasperante ,  exordium  ducit  3  huc  adde  hunc  cum  ventriculi  3  regionis 
cervicalis  atque  musculorum  pectoralium  adfectibus  non  raro  alternare  3  his 
accedunt  nausea  ,  haud  raro  vomitus  nec  non  febris  ,  nullo  caractere  insignis  , 
momentaneis  intermissionibus  atque  exacerbationibus  obnoxia  3  arteriae  cele¬ 
rius  moventur  ,  parotidum  pulsatio  sub  sensus  cadit  3  infans  dentibus  stridet, 
atque  digitis  nares  scalpurit ,  alvus  ut  plurimum,  est  constipata,  a  remedio 
purgante  vix  solvenda  ,  interdum  soluta  ,  et  faeces  viride  colore  notatae  3  aegro¬ 
tantis  statu  in  pejus  ruente,  pupilla  dilatatur  ,  strabismus  aliquantulus  adve¬ 
nit  3  a  summo  capitis  dolore,  aegrotanti  clamores  edendi,  nec  non  manum 


ad  caput  continuo  tollendi  ,  necessitas  imponitur  3  totum  corpus  praesertim 
caput  aestuat,  sitis  et  respirandi  difficultas  augentur,  insomnia  quin  imo  levia 
deliria  misellum  excruciant  ,  et  tandem  vomitus  fere  continui,  corporis  motu 
imprimis  increbrescentes  de  primi  stadii  adulta  praesentia  Medicum  edocent» 

Symptomata  secundi  stadii. 

g.  VIII. 

In  hac  morbi  periodo  ,  quatuordecim  circiter  dierum  spatio  plerumque 
absolvenda ,  cuncta  pyrexiae  signa  ,  illis  seri  effusionem  et  cerebri  compressio¬ 
nem  indicantibus  ,  pedetentim  locum  cedunt  :  hinc  arteriae  in  hunc  usque 
diem  celerius  motae  ,  nunc  digitum  explorantis  pulsum  tardius  feriunt ,  tum 
viribus  ,  tum  intervallis  quoque  peccantes  3  capitis  dolor  aliquantulum  miti¬ 
gatur  ,  caloris  gradus  remittunt,  pervigilium  sive  delirium  a  sopore  excipi¬ 
tur  ,  et  somno  lethargico  corripitur  aegrotans  ,  strabismus  atque  pupillae  di¬ 
latatio  increscunt  3  retinae  ,  admota  luce  summa  inest  insensibilitas  3  palpebra 
una  ,  paralysi  tacta  ,  pendet  ,  altera  aperta  manet  3  vomitus  cessat ,  et  quae¬ 
cumque  comedenda  ori  praebentur,  devorat 3  alvi  segnities  plerumque  per¬ 
manet  :  quum  per  aliquot  dies  numero  incertos  aegritudo  illa  sub  hac  form& 
processerit  ,  et  summum  attegerit  culmen  ,  pulsus  denuo  fiunt  aequales,  fre¬ 
quentes  ,  sed  admodum  debiles  3  spiritus  laboriose  ,  cum  stertore  ,  ut  in  apo- 
plecticis,  junctus  ,  ducitur  3  faciei  rubores  cum  palloribus  saepe  alternant  3 
Pharynx  atque  aesophagus  ,  resolutione  vel  spasmo  affecti  ,  transitum  omni¬ 
bus  omnino  esculentis  recusant  3  milliaria  aliaeve  maculae  totum  corpus  et  po¬ 
tissimum  artus  obsident  3  facies  oedemate  afficitur  et  denique  convulsiones 
« 

repetitae  hujus  horrendae  aegritudinis  scaenam  claudunt. 

Irregularitates  et  Complicationes . 

g.  IX. 

Hujus  mali  symptomatum  irregularis  ordo  ,  quem  quandoque  sequuntur  , 
qui  annotetur  certo  certius  dignus  est  3  haud  raro  accidit  ,  ut  dolores  capi¬ 
tis  ,  sero  jam  jam  exhalato  ,  tantummodo  manifestentur  :  insuper  medicis 


(  12 ) 

nonnullis  minime  sane  spernendis  ,  videre  contigit  ,  symptomata  maxime 
urgentia  tam  manifestas  interdum  praebuisse  intermissiones  ,  ut  corticem  pe- 
ruvianum  proprinare  minime  dubii  haeserint.  In  posteriori  casu  nonne  satius 
foret ,  praeeuntibus  nonnullis  ,  liunc  morbum  pro  febre  larvata  habere  ?  in 
hanc  opinionem  suscipiendam  ut  proni  simus  suadet  equidem  nobis  felix 
successus  ,  quo  cortex  Peruvianus  ,  tempestivo  tempore  in  pari  casu  datus  , 
semper  coronatus  fuit. 

Symptomatum  vigor  atque  multitudo  in  hoc  morbo  occurrentium  non 
miniis  admiratione  medentium  animos  feriunt  ;  quin  temporis  intervallum  , 
quod ,  ad  stadia  sua  percurrendum  ei  plerumque  conceditur  ,  necessario  inde 
in  magis  angustum  conducatur  ,  nullum  superest  dubium  ;  quod  liorum 
multitudinis  atque  diversitatis  originem  spectat  ,  an  haec  a  diverso  cerebri 
loco  cui  serum  incumbit  petenda  est  ?  Sedem  diversam  seri  ,  in  encephalo 
latitantis  ,  symptomatibus  diversis  et  multiplicibus  pariendis  aptam  esse  ar¬ 
bitramur  ,  sed  5  quin  a  stimuli  ac  subjecti  ,  in  quod  hic  agit  ,  ratione  ,  ma¬ 
gna  illa  differentia  symptomatum  atque  numerus  scaturire  quoque  possint  , 
minime  dubitamus. 

Inter  affectiones  ,  hydro cephalum  acutum  primarium  implicantes  ,  impri¬ 
mis  citari  merentur  ,  colluvies  verminosa  in  intestinis  seu  alibi  nidulans  , 
atque  viscerum  abdominalium  adfectus  :  tam  graves  nonnumquam  dolores  , 
ad  intestina  ,  hepar  aliudve  viscus  referendi  ,  observantur  ,  ut  non  raro  pro 
primariis  enteritide  seu  hepatitide  medicis  imposuerint  5  auctores  de  his 
phaenomenis  rationem  allaturi  ^  non  meliorem  excogitare  potuerunt  ,  quam 
relationes  sympathicas  ,  encephalum  inter  et  systema  abdominale  existentes. 
Quod  illust.  Broussais  hisce  verbis  :  Finflammation  de  Fencephale  entraine 
toujours  celle  des  vois  digestives  et  quelque  fois  celle  de  leurs  annexes  ;  lu¬ 
culenter  expressit  (1). 


{ 1 )  Broussais  ,  proposit.  CXVIII. 

Diagnosis . 

§•  X. 

Quum  symptomata  ,  in  hydrocephali  acuti  primarii  exordio  ingruentia 
haud  firmo  innitantur  talo ,  nec  unice  ad  eum  pertineant  ,  ab  analogis  adfec- 
tibus  apprime  distinguatur  necesse  est  3  eo  magis  quoniam  morbus  iste  ,  symp¬ 
tomatibus  suis  patliognomicis  jam  jam  stipatus,  omnem  omnino  eludit  me¬ 
delam  :  hic  itaque  ,  si  alicubi ,  principiis  obsta,  medico  pro  lege  firma  esse 
oportet. 

Morbi  ab  hydrocephalo  acuto  primario  secernendi,  et,  qui  annotentur, 
digni ,  sunt  :  i°.  Phrenitis.  n°.  Febris  verminosa.  3°.  Febris  dentitionis  dicta  5 
liis  nonnulli  addunt  febrim  intermittentem  lethargicam  nec  non  apoplexiam 
praecipue  sic  dictam  serosam 3  de  singulis  horum  adfectuum  nunc  pauca  sunt 
dicenda. 

Haud  arduum  erit  Phrenitidem  ab  hydrocephalo  acuto  primario  distinguere , 
inodo  ad  subjecta  atque  symptomata  concomitantia  animadvertamus  5  priori 
morbo  obnoxii  sunt  viri  prae  faemin is  in  media  aetate  positi,  quibus  corpora 
sunt  plethorica  ,  stricta  nec  non  exercitata  3  huc  adde  symptomata  ,  in  hujus 
morbi  decursu  obvenientia  ,  majori  vigere  intensitate  ,  nec  raro  hunc  morbum 
delirio  phrenitico  esse  stipatum  3  praeterea  pyrexia  magis  est  in  aperto  atque 
acuta  ,  morbi  decursus  celerior ,  nam  frequentissime  septem  elierum  intervallo  , 
in  mortem  ,  alium  morbum  ,  vel  ipsam  sanitatem  mutatur. 

Irregularitas  symptomatum  nec  non  febris  in  hujus  mali  exordio  occurren¬ 
tium,  caeteraque  signa  jam  supra  allata  ,  non  raro  colluviem  verminosam  ,  in 
intestinis  alibive  nidulantem ,  concomitantur  3  attamen  affectio  verminosa 
non  tam  intensam  causat  cephalalgiam  ,  nec  soporem  adeo  continuum  3  symp¬ 
tomata  vix  ingravescunt 3  venter  ut  plurimum  magis  turget,  longe  miniis  est 
obstructus  ,  et  remediis  evacuantibus  non  resistit  et  quod  maxim  e  annotan¬ 
dum  velim  aegrotans  manum  magis  naso  quam  capiti  oculisve  admovet. 

Febrem  primae  dentitionis  dictam  ,  illi  hydrocephali  acuti  primarii  ,  tantum 
modo  inchoantis  valde  affinem  esse  cuilibet  medenti  persuasissimum  est :  quin 
periculum  in  errorem  labendi  insuper  adaugent  ,  sunt:  convulsiones  ,  vomi- 

tus  spontanei  j  sopor ,  pallores  atque  rubores  faciei  alternantes:  lapsum  illum 
praevenire  res  non  est  multi  laboris  atque  sudoris  •  in  memoriam  revocare  suf¬ 
ficiet  in  febre  dentitionis  dicta  ,  soporem  minus  esse  evidentem  capitis  affec¬ 
tionem  leviorem  vel  saltem  transitoriam  ;  praeterea  infantum  gingivarum  tu¬ 
mor  ,  dolor;  salivatio  nec  non  diarrhoea  ut  plurimum  viridis  ad  diagnosim 
stabiliendam  non  parum  conferunt. 

Hydrocephalus  acutus  primarius  manifestas  ubi  exhibet  intermissiones  ,  pe¬ 
riodice  recurrentes,  a  parte  illorum,  hunc  morbum  pro  febrium  larvatarum 
specie  habentium,  standum  esse  jam  monuimus  ;  attamen  operae  pretium  est  , 

hic  rationes  ,  quibus  febrim  lethargicam  ab  hydrocephalo  acuto  illust.  Frank(i) 
distinxit,  adferre  ,  quem  in  finem  ejus  propriis  utar  verbis:  apyrexiae ,  qui¬ 
bus  febris  intermittens  lethargica  insignitur,  pulsuumque  sub  paroxysmo  fre¬ 
quentia  ,  eam  ab  hydrocephalo  acuto ,  vix  lucida  intervalla  ,  ac  pulsum  saepe 
lentum  habente  distinguunt. 

Apoplexia  ,  imprimis  ,  nonnullorum  judicio  ,  serosa  ,  magnam  colit  cum 
malo  saepe  memorato  affinitatem  ,  sed  prioris  diagnosis  facile  elucescit  ,  ra¬ 
tione  habiti  ad  evolutionem  praecipitem  signorum  ,  extravasatum  indicantium  , 
ad  febris  absentiam,  ad  sensuum  in  et  externorum  motuumque  voluntario¬ 
rum  suspensionem  plus  minusve  plenariam  seu  feriationem,  ad  respiratio¬ 
nem  stertorosam  et  denique  ad  aetatem  maturam. 

Affinitatem  illam  ut  plurimum  ,  ne  dicam  unice  ad  apoplexiam  serosam 
esse  referendam  ,  cum  auctoribus  admittere  in  aliud  tempus  differo  ,  donec 

meliora  edoctus  ,  de  ejus  existentia  convictus  sum.. 

Prognosis. 

§.  XI. 

*  :  „• 

Historiam  de  hydrocephalo  acuto  primario  ex  supra  memoratis  edocti  , 
magno  in  periculo  versari  ,  quem  morbus  iste  prehendat  ,  compertum  habe¬ 
mus  ;  attamen  vix  non  semper  statuere  nobis  datum  est  ,  eo  minorem ,  sana¬ 
tionis  recuperandae ,  spem  affulgere  ,  quo  manifestius  membrana  araclinoidea, 


(i)  Frank,  praxis  ined.  tmivers.  praec.  pari,  as,  yol.  i,  pag.  398. 

irritatione  seu  inflammatione  obsessa  3  seri  exhalationem  moliatur  ,  quo  ce¬ 
lerius  istud  fiat  ,  quo  stupor  et  coma  violentiora  ,  quo  extremitatum  algor 
intensior  ,  quo  arteriarum  pulsus  frequentiores  atque  debiliores  evadant  ,  et 
denique  quo  magis  re  ite  ratae  convulsiones  aegrotantem  torqueant  ;  sed  ex¬ 
emplis  non  caremus,  quae,  urgente  jam  jam  stupore  ,  Mc  dir!  aegrotantes 
aegritudine  levatos  fuisse  ,  testantur  5  quin  imo  ,  hunc  morbum  praeter  om¬ 
nem  expectationem  ,  seri  eliminatione  per  nares,  oculos  auresque  facta,  in¬ 
terdum  solutum  fuisse  ,  ab  auctoribus  fide  dignissimis  refertur, 

Autopsia. 

§.  XII: 

Hunc  morbum  descripturo  ,  in  amphitheatro  academico  autopsias  cadave¬ 
ris  ,  hoc  malo  enecati  ,  interesse  mihi  contigit  ,  idcirco  hunc  articulum 
e  proprio  penu  partim  depromere  potui;  ablato  calvariae  fornice ,  non  solum 
vasa  atque  sinus  cerebri  sanguine  solito  turgidiora  ,  sed  ventriculos  quoque 
laterales  ,  latice  seroso  ,  tres  quatuorve  uncias  circiter  aequante  ,  stagnantes  , 
nec  non  Pontem  varoli  ,  putrelagine  confectum  ,  vidimus  ,  aperti  cavitate 
thoracica  ,  niliil  praeter  pleuram  costalem  atque  pulmonalem  sibi  invicem 
accretam  ,  subsensus  cecidit  5  incisis  parietibus  abdominalibus  ,  vermes  in 
intestinis  tenuibus  nidulantes ,  atque  ventriculum  nec  non  intestina  tenuia  , 
perquam  levissimi  pidogosi  ,  si  ita  vocari  fas  sit ,  obsessa  ,  invenimus  :  res 
haud  ardua  erit ,  si  auctorum  scripta  ,  hac  de  re  consultamus  ,  plura  supra 
recensitis  vitia  ,  in  encephalo  inventa  ,  addere  ,  nimirum  :  substantiae  cere¬ 
bralis  mollitiem  ,  puris  exhalationem  ,  gyrorum  cerebri  superficialium  dele¬ 
tionem  ,  meningum  duritiem  ,  densitatem  atque  concretiones  ,  Glandulae 
Pinealis  seu  Pituitariae  ,  testibus  Monro  et  Petit  ,  tumorem  ;  huc  adde  ne 
ullam  quidem  seri  portiunculam  ,  praecessis  hydrocephali  acuti  primarii 
symptomatibus  pathognomicis  ,  in  cerebro  latitantis  interdum  detectam 
fuisse  ;  licetne  idcirco  concludere ,  aegrotantem  ex  hoc  morbo  e  medio  latum 
non  fuisse  ?  Huic  opinioni ,  rationem  de  seri  absentia  allaturi  ,  valedicimus  ; 
membranae  etenim  arachnoideae  inflam  matio  tam  intensa  esse  potest  ,  ut 

prius  individuo  mortem  inferat,  quam  in  seri  exhalationem  abeundi  tempus 
ei  concedatur  3  praeterea  nonne  oscula  vasorum  absorbentium  ,  reliquo  seri 
extra  vasati  post  obitum  resumendo  ,  apta  sunt  P  Quamquam  priori  rationi 
majorem  praestamus  fidem  ,  attamen  ,  posteriorem  aliquantulum  conducere 
posse  ,  arbitramur. 

Cura . 

g.  XIII. 

Curatio  hujus  morbi  duas  principaliores  complectitur  indicationes,  duobus 
ejus  stadiis  innixas;  medentis  igitur  est  irritationem  membranae  arachnoideae 
sedare ,  ne  in  seri  exhalationem  prorumpat  atque  extravasatum ,  seri  exhala¬ 
tione  jam  facta  ,  eliminare  3  priori  subvenimus  per  plura  remedia,  inter  quae 
potissimum  eminent  3  sanguinis  detractiones  tum  generales,  tum  locales, 
applicationes  ex  glacie  ,  pilo  contusa  ,  in  capite  factae  ,  aliaque  fomenta 
frigida  nec  non  remedia  cathartica  :  de  nonnullis  illorum  nunc  fusius  agen¬ 
dum  restat. 

Primae  hujus  morbi  periodi  vigor  et  constitutio  individui  fortis  ,  ut  ab 
nna  alterave  venaesectione  potissimum  ,  monentibus  nonnullis  ,  in  pede  in¬ 
stituta  y  exordium  ducamus  ,  nos  saepe  exhortantur  3  sed  quum  aetas  infan¬ 
tilis  ,  non  solum  oh  nimiam  sensibilitatem  et  venarum  diametri  tenuitatem  , 
sed  etiam  ob  virium  lapsum  ,  ab  ipsius  morbi  decursu  inductum  ,  hoc  auxilii 
genus  sufferre  nequeat  3  praeterea  quum  celsi  monitum  e  medici  memoria 
elabi  numquam  possit  ,  nimirum  quod  minus  intersit,  quid  in  corpore  intus 
geratur  ,  quam  quae  sint  vires  ,  meclenti  hirudinum  vel  cucurbicularum  ad 
tempora  alibive  applicatio  ,  unice  saepe  superest. 

Inter  remedia  ,  in  hoc  morbo  adhibenda  ,  jure  ab  auctoribus  laudantur 
cathartica  ,  inter  quae  prae  eoeteris  eminet  calomelas  ,  utpote  qui  ,  citra  ejus 
virtutem  alvum  laxandi  ,  nec  non  vermes  fugandi  ,  in  systema  lymphaticum 
agat:  de  ejus  dosi  non  conveniunt  auctores  3  non  desunt ,  qui  mercurium 
dulcem  a  granis  XV  ad  XXV  de  die  propinasse  asseverent  3  sed  quum  ad 
hanc  dosim  exhibitus  ,  saepe  saepius  ingentem  cieat  salivationem  ,  quae  no- 

ta litibus  auctoribus,  congestionem  cerebralem  adauget,  hac  de  causit  ,  pru¬ 
dentia  duce  ,  hunc  ad  grana  IV  vel  V  de  die  dandum  esse  arbitramur  ,  nisi 
sponte  ,  quod  etiam  accidit  ,  alvus  ingenter  fluat ,  et  viscera  abdominalia 
sympathice  nimium  irritata  ,  hanc  medelam  contraindicent  3  in  priori  casu  , 
salivatione  non  existente  ,  unguentum  hydrargyri  griseum  ,  collo  ,  pectori 
cruribusque  inungi  ,  auctorum  judicio  ,  potest  3  in  posteriori  semicupia  ad¬ 
hibere  ,  fomenta  ,  quin  etiam  sanguisugas  abdomini  apponere  interdum  ju¬ 
vabit.  Quum  vomitus  ,  nullis  remediis  ,  ne  potione  quidem  antiemetica  Ili- 
veriani  sistendus  ,  adsit  ,  vel  infans  remedia  assumere  recuset  ,  quid  tunc 
medico  agendum  superest  ?  infantis  salutem  in  clysteriis  ,  ex  purgantibus 
aliisve  remediis  compositis  ,  fere  unice  tum  quaerendam  esse  ratum  habemus. 

Quum  morbus  jam  jam  in  aperto  sit  ,  et  ejus  vigor  sensim  sensimque  re¬ 
mittat  ,  vesicatoria  non  spernendum  sistunt  Pharmacum  3  huc  adde  setaceis 
profunde  ad  nucham  immissis  ,  nec  non  moxa  cranii  vertici  imposita  ,  in¬ 
fantes  a  morte  interdum  redemptos  fuisse. 

Pharmaca  secundam  indicationem  absolventia  ,  in  classe  remediorum  diu¬ 
reticorum  nec  non  sudoriferorum  sunt  quaerenda  ,  inter  priora  eminent 
digitalis  purpurea  ,  praeparata  scillitica  ,  spiritus  nitri  dulcis  nec  non  cremor 
tartari  3  inter  posteriora  ,  Balneum  vaporosum  ,  Gallorum  judicio  ,  caeteris 
dalmam  praeripit  ,  de  quibusdam  illorum  nunc  pauca  sunt  dicenda. 

Praeterquam  digitalis  purpurea  in  contractilitatem  cordis  et  magnorum 
vasorum  manifeste  agat  ,  illamque  ,  ventriculo  phlogosi  non  affecto ,  depri¬ 
mat  ,  (1)  a  quolibet  auctore  in  classem  diureticorum  quoque  refertur  ,  re¬ 
medium  illud  in  morbis  hydropicis  laude  dignissimum  ,  hunc  morbum  de¬ 
bellando  magnopere  idoneum  esse  ,  hactenus  non  compertum  habemus  3 
non  soliim  nauseas,  aegrotantem  interdum  torquentes,  frequentiores  reddit, 
sed  veneni  ad  iostar  ,  si  ejus  usui  diu  insistatur  ,  11011  raro  agit  ,  et  tanto¬ 
pere  cordis  contractilitatem  deprimit  ,  ut  ne  amplius  quidem  excitari  valeat. 

Scilla  non  absque  symptomatum  hydrocephali  acuti  primarii  remissione  , 
urinae  secretionem  adauget  ,  annotandum  huc  quoque  venit  ,  remedium 


(1)  Broussais  ,  proposit.  GCCLXIV. 

illud  eo  meliorem  ,  quo  magis  vires  digestivae  adhuc  vigeant ,  semper  sortiri 
effectum  ,  ejusque  virtutes  ,  addito  muriate  mercurii  ,  augeri ;  atque  ejus 
praeparata  ,  praeprimis  vinum  scilliticum  ,  externe  adhibita  ,  non  raro  huic 
morbo  profuisse. 

Decrescentibus  jam  jam  aegrotantis  viribus,  infusum  florum  arnicae  haud 
parvi  ducendum  sistit  remedium  ,  conclamato  morbo  ,  ac  summa  urgente 
debilitate  ,  roborantia  omnis  generis  pharmaca  ut  vina  generosa,  extractum 
corticis  peruviani  ,  camphora  ,  moschus  ,  oxydum  zinci  ,  ipsumque  opium 
dies  aegrotantis  procrastinant. 

P  rophylaxis . 

$.  XIV. 

De  saeviti^  ,  qua  hydrocephalus  acutus  primarius  per  plures  ejusdem  fa¬ 
miliae  proles  grassatur ,  nimium  proh  dolor  I  Convicti  medentes  ,  huic  morbo 
venienti  occurrere  tantum  omnes  ,  quantum  potuere  ,  enixi  sunt  ;  sed  hac^ 
tenus  nec  cautelae  nec  remedia ,  quibus  fiduciam  habere  possumus  ,  exstant  : 
attamen  quaedam  ,  hic  loci  quae  recenseantur  digna  ,  prae  caeteris  ab  auctori¬ 
bus  commendantur  ;  huc  pertinent  :  potentiarum  liunc  morbum  determi¬ 
nantium  fuga ;  in  cubiculis  temperaturae  constantis  ,  modicae  ,  nec  nimia  luce 
collustratis  ,  mora.  Exercitatio  modica  in  aere  sicco  ,  puro  ,  montano;  repe¬ 
tita  ,  tempore  dentitionis;  facie  rubore  suffusa  et  capite  aestuante  ,  ad  tem¬ 
pora  vel  in  trajectu  venarum  jugularium  hirudinum  applicatio  ;  corticis  da¬ 
phnes  mezerei  brachiis  ad  exulcerationem  usque  ,  repetitis  vicibus ,  appositio , 
setacei  ad  nuebam  immissio  aliaque  id  genus  ;  nec  non  urinae ,  si  solito 
parcius  fluat  remediis  leviter  diureticis  ,  promotio. 


TAMTUM. 


(  ) 


POSITIONES  MED  ICE. 


Quando  abundans  sanguinis  emisso  per  vulnuscula  hirudinum  facta?  ma¬ 
gnam  in  gastro-enteritidis  acutae  initio  induxit  debilitatem ,  aegrotantis  vires  , 
si  circulatio  non  sit  interrupta  per  stimulantia  mox  non  esse  restaurandas 

r 

cum  Broussai  admittimus  ;  sed  convalescentiam  valde  promptam  huic  magnae 
debilitati  insequi ,  cum  eodem  auctore  non  sustinemus» 

1 1. 

Mulier  gravida  ,  morbo  acuto  laborans ,  si  abortum  patitur  5  saepe  in  pris¬ 
tinam  sanitatem  restituitur, 

1 1 1. 

Omnis  Phlegniasia  varium  agnoscit  exitum  pro  varia  organi  structura 
atque  causa. 

I  V. 

Articulum  distortum ,  veteratores  in  omnem  sensum  contorquendo  atque 
comprimendo  non  raro  carie  afficiunt. 

V. 


Artus  seu  membrum  aliquod  ,  in  parte  quadam  a  Globulo  Sclopetario 
ablatum  ,  alteram  requirit  amputationem. 

VI. 

Lactis  metastasim  negamus. 

VIL 

Corticis  Peruviani  virtus  febrifuga  augeri  nequit» 

VIII. 

Sulfatem  kinae  aeque  ac  corticem  Peruvianum  virtute  febrifuga  gaudere , 
imo  prius  Pliarmacnm  posteriori  plurimis  in  casibus  esse  anteponendum 
ex  experientiis  in  Nosocomio  academico  institutis  pro  certo  statuimus. 


Vidi  nihil  que  reperi  quod  legis  Jcad . 
art .  56  ^  adversetur . 


F.  -  E.  YERBEEGK, 

F.  M .  h .  t .  Decanus . 


